CELEX: 31987S2240
Language: el
Date: 1987-07-27 00:00:00
Title: Απόφαση αριθ. 2240/87/ΕΚΑΧ της Επιτροπής της 27ης Ιουλίου 1987 για τον καθορισμό των ποσοτήτων μειώσεως για το τρίτο τρίμηνο του 1987, σύμφωνα με την απόφαση αριθ. 3485/85/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα

Avis juridique important

|

31987S2240

Απόφαση αριθ. 2240/87/ΕΚΑΧ της Επιτροπής της 27ης Ιουλίου 1987 για τον καθορισμό των ποσοτήτων μειώσεως για το τρίτο τρίμηνο του 1987, σύμφωνα με την απόφαση αριθ. 3485/85/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  

Επίσημη Εφημερίδα αριθ. L 206 της 28/07/1987 σ. 0033 - 0033

***** ΑΠΟΦΑΣΗ αριθ. 2240/87/ΕΚΑΧ ΤΗΣ ΕΠΙΤΡΟΠΗΣ  της 27ης Ιουλίου 1987  για τον καθορισμό των ποσοτήτων μειώσεως για το τρίτο τρίμηνο του 1987, σύμφωνα με την απόφαση αριθ. 3485/85/ΕΚΑΧ περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 3485/85/ΕΚΑΧ της Επιτροπής της 27ης Νοεμβρίου 1985 περί παρατάσεως του συστήματος επιτηρήσεως και ποσοστώσεων παραγωγής για ορισμένα προϊόντα των επιχειρήσεων σιδήρου και χάλυβα (1),  Εκτιμώντας:  ότι τα ποσοστά μειώσεως ορισμένων προϊόντων για το τρίτο τρίμηνο του 1987 καθορίστηκαν με την απόφαση αριθ. 1435/87/ΕΚΑΧ της Επιτροπής (2)·  ότι το άρθρο 8 παράγραφος 1 της απόφασης αριθ. 3485/85/ΕΚΑΧ προβλέπει ότι τα εν λόγω ποσοστά μειώσεως μπορούν να τροποποιηθούν, όχι αργότερα από την πρώτη εβδομάδα του δεύτερου μήνα του εξεταζόμενου τριμήνου, ανάλογα με την εξέλιξη της αγοράς·  ότι η εξέλιξη της αγοράς επιβάλλει την τροποποίηση της μείωσης για το τρίτο τρίμηνο του 1987, στη βάση μελετών που διενεργήθηκαν σε συνεργασία με επιχειρήσεις και συνδέσμους επιχειρήσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα ποσοστά μειώσεως για τον καθορισμό ποσοστώσεων παραγωγής για το τρίτο τρίμηνο του 1987 που καθορίστηκαν με την απόφαση αριθ. 1435/87/ΕΚΑΧ για τις ακόλουθες κατηγορίες προϊόντων, τροποποιούνται ως εξής:  «κατηγορία Ia: 49  κατηγορία Ib 48  κατηγορία VI: 46.»  2. Τα ποσοστά μειώσεως για τον καθορισμό του τμήματος των ποσοστώσεων παραγωγής που μπορούν να διατεθούν στη κοινή αγορά, τα οποία ορίζει η απόφαση αριθ. 1435/87/ΕΚΑΧ για τις ακόλουθες κατηγορίες προϊόντων, τροποποιούνται ως εξής:  «κατηγορία Ia: 60  κατηγορία Ib 51  κατηγορία VI: 43.»  3. Τα παραπάνω ποσοστά μειώσεως υποκαθιστούν τα αντίστοιχα ποσοστά που είχαν καθοριστεί στην απόφαση αριθ. 1435/87/ΕΚΑΧ.  Άρθρο 2  Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε όλα τα κράτη μέλη.  Βρυξέλλες, 27 Ιουλίου 1987.  Για την Επιτροπή  Karl-Heinz NARJES  Αντιπρόεδρος  (1) ΕΕ αριθ. L 340 της 18. 12. 1985, σ. 5.  (2) ΕΕ αριθ. L 136 της 26. 5. 1987, σ. 40.